2014. gada  11. martā Noteikumi Nr. 135

Rīgā (prot. Nr. 16 29. §)

**Grozījums Ministru kabineta 2012. gada 3. janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru"**

Izdoti saskaņā ar

Sporta likuma 14. panta otro daļu

Izdarīt Ministru kabineta 2012. gada 3. janvāra noteikumos Nr. 26 "Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru" (Latvijas Vēstnesis, 2012, 4., 54. nr.; 2013, 228. nr.) grozījumu un papildināt I nodaļu ar 4.1punktu šādā redakcijā:

"4.1 Šo noteikumu 4. punktā minētais ierobežojums neattiecas uz gadījumu, ja sportists individuālajos sporta veidos vairākus sasniegumus ir izcīnījis olimpiskajās spēlēs. Šādā gadījumā naudas balva sportistam, viņa treneriem, sportistu apkalpojošiem sporta darbiniekiem, tai skaitā sporta ārstiem, apkalpojošam personālam un attiecīgajai sporta federācijai, tiek piešķirta par katru sasniegumu."

Ministru prezidente Laimdota Straujuma

Izglītības un

zinātnes ministra vietā –

veselības ministre Ingrīda Circene